**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din 2024**

**Chișinău**

**cu privire la alocarea mijloacelor financiare**

(pentru acoperirea cheltuielilor legate de participarea echipei naționale de combatere terestră a incendiilor forestiere cu ajutorul vehiculelor „GFFF-V Moldova” la Programul de pre-poziționare a echipelor de pompieri în Republica Elenă)

În temeiul art. 19 lit. g) şi art. 36 alin. (1) lit. a) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul

HOTĂRĂȘTE:

1. Se alocă, din fondul de rezervă al Guvernului, Ministerului Afacerilor Interne mijloace financiare în sumă de 1 230,266 mii lei pentru acoperirea cheltuielilor Inspectoratului General pentru Situații de Urgență legate de participarea echipei naționale de combatere terestră a incendiilor forestiere cu ajutorul vehiculelor „GFFF-V Moldova” la Programul de pre-poziționare a echipelor de pompieri, demarat de Comisia Europeană pentru intervenția în perioada lunilor cu risc sporit de producere a incendiilor de pădure în Republica Elenă, în perioada 14 iulie – 17 august 2024.

2. Ministerul Finanțelor va finanța cheltuielile menționate la punctul 1 pe măsura prezentării documentelor confirmative, iar Ministerul Afacerilor Interne va asigura reflectarea conformă a acestora.

3. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul afacerilor interne Adrian Efros

Ministrul finanțelor Petru Rotaru